পুলিশের সঙ্গে গ্রামবাসীদের সংঘর্ষে উত্তপ্ত পূর্ব মেদিনীপুরের এগরা

সুব্রত পাত্র, পূর্ব মেদিনীপুর, (এগরা): এগরায় (Egra) পুলিশের সঙ্গে গ্রামবাসীর সংঘর্ষে উত্তপ্ত পূর্ব মেদিনীপুরের এগরা (Purba Medinipur)। গুরুতর আহত তিন পুলিশ কর্মী সহ চার সিভিক। তাদের এগরা সুপার স্পেশালিটি হাসপাতালে ভর্তি করা হয়েছে।

এগরা ২ নম্বর ব্লকের রাজেন্দ্রচক গ্রামে ধান কাটাকে কেন্দ্র করে পুলিশের সঙ্গে গ্রামবাসীদের খন্ডযুদ্ধ হয়। এগরা থানার তিন পুলিশ সহ চারজন সিভিক ভলান্টিয়ার গুরুতর আহত। তাদের এগরা সুপার স্পেশালিটি হাসপাতালে চিকিৎসাধীন।

আরও পড়ুন: মুখ্যমন্ত্রীর সফরের আগেই সাসপেন্ড সামশেরগঞ্জের ওসি-এসআই

জানা গেছে, ওই রাজেন্দ্রচক গ্রামের তৃণমূল কংগ্রেসের প্রায় ৪৫ জন গত ফেব্রুয়ারি মাস থেকে রাজনৈতিক বিবাদের কারণে ঘর ছাড়া ছিলেন। তাঁদের ১৫ বিঘা বোরো ধান মাঠে কাটা না হওয়াতে তাঁরা আদালতের দ্বারস্থ হন।

আদালতের বিচারক অনুমতি দেন পুলিশ মোতায়েন রেখে ওই ৪৫ জন কৃষকের ধান কাটতে হবে। সেই মতোই আজ এগরা থানার পুলিশ মোতায়েন রেখে মাঠে ধান কাটার ব্যবস্থা নিতে গেলেই গ্রামবাসীরা তেড়ে আসে এবং পুলিশের সাথে খণ্ডযুদ্ধ শুরু হয়। আর তাতেই পুলিশের অফিসার , কনস্টেবল এবং সিভিক ভলান্টিয়াররা গুরুতর আহত হয়।